החברה הכלכלית לפיתוח מטה יהודה היא הזרוע הביצועית של המועצה וככזו מובילה את עבודות התכנון והפיתוח של אזורי התעשייה, מעודדת את היזמות העסקית, אחראית על הקמת מיזמים ומרכזי נופש כפריים ברחבי המועצה ואמונה על בינוי מוסדות חינוך וציבור.
החברה מסייעת לבעלי העסקים וליזמים מקומיים לגדול ולהתרחב ותורמת להרחבת מעגל התעסוקה עבור תושבי האזור, ולפיתוח תעשיות עתירות ידע. החברה פועלת לקידום מיזמים סולאריים על גגות מבנים פרטיים ומבני ציבור ומקדמת בניה ירוקה על פי מדיניות המועצה.
פעילות החברה מאפשרת למועצה להעניק שירות מקצועי לתושבים ולבעלי העסקים. ברוח אמנת השירות של המועצה מקפידה החברה על יעילות ומקצועיות בתהליכי התכנון, הניהול, הפיקוח והביצוע. כל זאת לשביעות רצונם של התושבים והמבקרים בשערי המועצה.
אני מזמין אתכם להיעזר באנשי המקצוע של החברה לשם צמיחתה ושגשוגה של מטה יהודה ותושביה.